CELEX: C2005/143/43
Language: el
Date: 2005-06-11 00:00:00
Title: Υπόθεση C-166/05: Αίτηση εκδόσεως προδικαστικής αποφάσεως, που υπέβαλε το Verwaltungsgerichtshof (Αυστρία) με διάταξη της 31ης Μαρτίου 2005, στο πλαίσιο της διαφοράς μεταξύ του Heger Rudi GmbH και της Finanzamt Graz-Stadt

11.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/28
            
         Αίτηση εκδόσεως προδικαστικής αποφάσεως, που υπέβαλε το Verwaltungsgerichtshof (Αυστρία) με διάταξη της 31ης Μαρτίου 2005, στο πλαίσιο της διαφοράς μεταξύ του Heger Rudi GmbH και της Finanzamt Graz-Stadt
   (Υπόθεση C-166/05)
   (2005/C 143/43)
   Γλώσσα διαδικασίας: η γερμανική
   Το Verwaltungsgerichtshof (Αυστρία), με διάταξη της 31ης Μαρτίου 2005, η οποία περιήλθε στη Γραμματεία του Δικαστηρίου στις 13 Απριλίου 2005, υπέβαλε στο Δικαστήριο των Ευρωπαϊκών Κοινοτήτων, στο πλαίσιο της διαφοράς μεταξύ Heger Rudi GmbH και Finanzamt Graz-Stadt που εκκρεμεί ενώπιόν του, το ακόλουθο προδικαστικό ερώτημα:
   Αποτελεί η παραχώρηση του δικαιώματος ασκήσεως αλιείας υπό τη μορφή μεταβιβάσεως δελτίων αλιείας έναντι ορισμένου αντιτίμου «υπηρεσία συναφή προς ακίνητο» κατά την έννοια του άρθρου 9, παράγραφος 2, στοιχείο α', της οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθέμενης αξίας: ομοιόμορφη φορολογική βάση;